ZAPISNIK
16. sjednice Vijeća Gradske četvrti Trnje
održane  19. lipnja 2018. u prostorijama Područnog ureda gradske uprave Trnje, Ulica grada Vukovara 56a, III. kat, dvorana-soba 301,  s početkom u 18,00 sati.

Nazočni članovi Vijeća: 
Mato Bartoluci, Ismar Avdagić (nazočan od 18,10), Vladimir Dimić, Almasa Filipović, , Krešimir Končić, Šime Kovač, Pero Kovačević,  Hano Uzeirbegović, Mladen Perica, Nenad Predovan, Rudolf Pristovnik, Zlatko Ribarić i Srećko Šuk.

Nenazočan član Vijeća: 
Vedran Mihelčić, Iva Ivšić.

Ostali nazočni:
Ivica Živković - voditelj Područnog odsjeka Trnje (Trnje), Niko Ćosić, djelatnik Gradskog ureda za mjesnu samoupravu.

Predsjednik Vijeća,	utvrđuje da je na sjednici nazočno 12 od 15 članova Vijeća, konstatira da Vijeće može pravovaljano raspravljati i odlučivati, otvara 16. sjednicu Vijeća.

Predsjednik Vijeća, otvara raspravu o zapisniku 15. sjednice Vijeća.

Predsjednik Vijeća, zaključuje raspravu i daje na glasovanje prihvaćanje zapisnika 15. sjednice. 
Nakon provedenog glasovanja, konstatira da je Vijeće jednoglasno prihvatili zapisnik 15. sjednice.  
Predsjednik Vijeća,  napominje da su Poziv za  16. sjednicu Vijeća dobili 12. lipnja. U međuvremenu, 13. lipnja, došla su još dva prijedloga za izmjenu Dnevnog reda, od gospodina Kovačevića i gospodina Šuka. Otvora  raspravu o predloženom dnevnom redu.

Pero Kovačević naglašava da je 13. lipnja poslao dva prijedloga za uvrštavanje u dodatne točke dnevnog reda:
1. Prijedlog Zaključka o pozivu Gradskim upravnim tijelima i Gradonačelniku Grada Zagreba na poštivanje i postupanje prema Statutu Grada Zagreba
2. Prijedlog Zaključka o obnovljenom parku i fontani „Titova tratinčica“ u Ulici grada Vukovara.
Srećko Šuk, također naglašava da je poslao prijedlog zaključka, a odnosi se na problematiku u Drinskoj ulici,
- Prijedlog Zaključka o Izdavanje lokacijske dozvole za rekonstrukciju – izgradnju Drinske ulice od Lastovske ulice do ulice Trnjanski nasip s komunalnom infrastrukturom, - Idejni projekt oznake TD: 120/16-2, od siječnja 2017., izrađen po ovlaštenom inženjeru građevinarstva Mati Žagaru, dipl.ing.građ. (Arhingtrade d.o.o., Zagreb)(Klasa: UP/I-350-05/17-001/361 Urbroj: 251-13-21-1/035-18-4 Zagreb, 23.5.2018.)

Predsjednik Vijeća,	zaključuje raspravu i daje Prijedloge Dnevnog reda na glasovanje, kako su pristigli:
1. prijedlog Pere Kovačevića.
Nakon provedenog glasovanja Predsjednik konstatira da je s devet glasova ZA i tri protiv prihvaćen prijedlog Pere Kovačevića i predlaže da to bude točka 7.

Pero Kovačević, ne slaže se s tim prijedlogom i traži da to bude prva točka dnevnog reda.
Predsjednik Vijeća, ponovno stavlja prijedlog da predložena točka bude prva.
Nakon provedenog glasovanja konstatira da je s osam glasova ZA, tri PROTIV i jednim SUZDRŽANIM, prihvaćen prijedlog Pere Kovačevića, da bude prva točka Dnevnog reda.

Predsjednik Vijeća, daje drugi prijedlog Pere Kovačevića na glasovanje.
Prijedlog Zaključka o obnovljenom parku i fontani „Titova tratinčica“ u Ulici grada Vukovara.
Nakon provedenog glasovanja, konstatira da s tri glasa ZA, pet PROTIV i četiri SUZDRŽANA, nije prošao prijedlog.

Pero Kovačević, inzistira da njegov prijedlog bude jedna od točaka na sljedećoj sjednici Vijeća.
Član Vijeća Ismar Avdagić nazočan sjednici od 18,10.

Predsjednik Vijeća, predlaže da prijedlog gospodina Srećka Šuka pripremimo za sljedeću sjednicu, a i on osobno da predloži prijedlog Zaključka.

Srećko Šuk, prihvaća prijedlog Predsjednika Vijeća.

Nakon provedenih glasovanja, Predsjednik daje prijedlog Dnevnog reda 16. sjednice s usvojenim izmjenama na glasovanje.
Nakon provedenog glasovanja konstatira da je Vijeće s devet glasova ZA, tri PROTIV, jedan nije glasovao, prihvatilo sljedeći:

DNEVNI  RED

	1.

2. 
	Prijedlog Zaključka o pozivu Gradskim upravnim tijelima i Gradonačelniku Grada Zagreba na poštivanje i postupanje prema Statutu Grada Zagreba.
Prijedlog zaključka o davanju mišljenja na nacrt prijedloga odluke o izmjenama Odluke o financiranju mjesne samouprave,

	3. 
	Prijedlog zaključka o davanju mišljenja na  prijedloga odluke o izradi Odluke o stavljanju izvan snage Detaljnog plana uređenja Farme Sesvetski Kraljevec ,

	4. 
	Prijedlog zaključka o davanju mišljenja na  prijedloga odluke o izmjenama i dopunama Odluke o donošenju Urbanističkog plana uređenja Petlja Lučko,

	5.
	Prijedlog zaključka o davanju mišljenja na  prijedloga odluke o izradi izmjena i dopuna Urbanističkog plana uređenja Dubravica - Karažnik,

	6. 
	Prijedlog zaključka o davanju mišljenja o nacrtu prijedloga Odluke o izradi izmjena i dopuna Urbanističkog plana uređenja Gradišćanska – Cankarova – Prilaz baruna Filipovića,

	7. 
	Obilježavanje Dana Gradske četvrti Trnje 09. lipnja 2018.- informacije,

	8. 
	Prijedlog zaključka o davanju mišljenja o Prijedlogu Zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu, 

	9. 
	Prijedlog zaključka o davanju mišljenja o Prijedlogu Programa  raspolaganja poljoprivrednim zemljištem u vlasništvu Republike Hrvatske za Grad Zagreb,

	10. 
	Prijedlog zaključka o davanju mišljenja o Prijedlogu zaključka o ukidanju statusa javnog dobra u općoj uporabi - Tomljenović Jakov,

	11. 
	Prijedlog zaključka o davanju mišljenja o Prijedlogu zaključka o Prihvaćanju prava prvokupa - Trg bana Jelačića 10,

	12.
	Prijedlog zaključka o davanju mišljenja o Prijedlogu zaključka o Osnivanju i prijenosu prava građenja-Udruženje salezijanaca suradnika-Mjesno središte Jarun,

	13. 
	Prijedlog zaključka o davanju mišljenja o Prijedlogu odluke o promjeni sjedišta Dječjeg vrtića "Vrbik", 

	14. 
	Prijedlog zaključka o davanju mišljenja o Prijedlogu odluke o promjeni naziva Poljoprivredne škole,

	15. 
	Prijedlog zaključka o davanju mišljenja o Prijedlogu Odluke  o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba,

	16. 
	Prijedlog zaključka o davanju mišljenja o Prijedlogu izmjena i dopuna Programa organizacije manifestacija od gospodarskog interesa za 2018.,

	17.


18. 
	Prijedlog zaključka o davanju mišljenja o Prijedlogu odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza,
Prijedlog zaključka o davanju mišljenja o Prijedlogu odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela,

	19.
	Informacije, pitanja i prijedlozi.




Ad 1.	Prijedlog Zaključka o pozivu Gradskim upravnim tijelima i Gradonačelniku Grada Zagreba na poštivanje i postupanje prema Statutu Grada Zagreba.

Predsjednik Vijeća,	daje riječ Peri Kovačeviću da obrazloži svoj prijedlog.

Pero Kovačević, napominje da moramo reagirati iz više razloga. Jedan od njih je taj da Gradska upravna tijela ne reagiraju prema članku 88. Statuta Grada Zagreba. Ne daju odgovore, kako Vijeću Gradske četvrti tako i Vijećima Mjesnih odbora. Iz toga razloga Vijeća moraju slati požurnice i tražiti dodatna obrazloženja. Iz tog razloga treba tražiti od Gradonačelnika i Pročelnika Gradskih ureda na poštivanje članka 88., a o tome obavijestiti Predsjednika Gradske Skupštine i Gradsku skupštinu.
Drugi slučaj je nepoštivanje članka 89. i članka 90. Statuta Grada Zagreba, kad su dužni tražiti mišljenje kako Vijeća Gradske četvrti tako i Vijeća Mjesnog odbora.
Napominje da smo imali tri slučaja nepoštivanja Statuta, pokušaji gradnje nebodera, Vukovarska – Fausta Vrančića, park Savica i dvorana na Vrbiku. 
Sljedeća stvar je informiranje Vijeća o gradnji i aktivnostima koje provode tijela i Gradski uredi na području Gradske četvrti.
On samo inzistira na poštivanju Statuta Grada Zagreba.

Predsjednik Vijeća, zahvaljuje na izlaganju i otvara raspravu.

Vladimir Dimić, nije mu jasna ova inicijativa, ispada da mi dijelimo packe Gradonačelniku i Gradskim upravnim tijelima. Misli da bi trebalo tražiti odgovore na konkretna pitanja.

Nenad Predovan, ističe da je sjajno što pristupamo politici kritički, i na sve aktere koji su u njoj. Osobno se pita gdje smo tu mi, kad je u pitanju Grad Zagreb i naša Gradska četvrt. Ovaj prijedlog napisan je općenito i smatra da treba govoriti o konkretnim stvarima. Kad su u pitanju određeni projekti, Grad nije uvijek dužan pitati Vijeća o tome. U kratkim crtama obrazložio pojedine članka Statuta Grada Zagreba. Ukazivanjem na konkretne stvari i njihovo taksativno nabrajanje, pomoći ćemo  Gradonačelniku i upravnim tijelima da što bolje rade svoj posao. Što se tiče samog informiranja Vijeća, apsolutno je za, međutim  iznosi primjer već spominjane „Titove tratinčice”, gdje se tendeciozno govori o našoj neinformiranosti, što apsolutno nije istina. Mjesecima je već javnost bila informirana o tome, što službeno, što preko javnih medija. 

Ismar Avdagić, ističe da na ovome Vijeću raspravljamo o svemu i svačemu kad su u pitanju druge Gradske četvrti i problematika koja je vezana za njih. S druge strane smatra da smo mi kao Vijeće trebali biti na vrijeme informirani i raspravljati o problematici koja je vezana za našu Gradsku četvrt. kako kad je bilo pitanje promjene naziva Trga tako i ova zadnja obnova tratinčice.

Nenad Predovan, neslaže se s gospodinom Avdagićem, ističe da Skupštinske točke koje se šalju na Vijeća, šalju se svima drugima, druga je stvar da li je ona trebala biti na Skupštini ili ne. Žao mu je što on osobno nije bio inicijator obnove toga perivoja i tratinčice. Osobno će pokrenuti inicijativu za obnovu spomenika Silviju Strahimiru Kranjčeviću, na Miramare.

Mladen Perica, apsolutno podržava prijedlog Zaključka kako je napisan. Već duže vrijeme mi kao vijeće nismo bili u mogućnosti reagirati na konkretne stvari. Priču o tratinčicu smatra irelevantnom, ona je dio trenutne politike, s druge strane ističe prijedlog prijenosa vlasništva bivšeg Chromosa na Ustanovu za upravljanje sportskim objektima.

Srećko Šuk, smatra da stvari idu u krivom smijeru. Na dva primjera iznosi krive korake pojedinih Gradskih odluka, jedan je Drinska ulica, a drugi je regulacija prometa na Jarunu.

Vladimir Dimić, naglašava da je otkupljeno zemljište za crkvu i da će se uređivati park Savica kako građani žele.

Predsjednik Vijeća, odgovara da ovo Vijeće nije donijelo tu odluku. Jedina odluka koja je donešena je da se stvar vrati na početak.

Šime Kovač, ističe da je VGČ i Vijeće Mjesnog odbora izglasalo promjene prenamjene zemljišta.
Predsjednik Vijeća, zahvaljuje svima na sudjelovanju u raspravi. Dijelom se slaže u ovoj diskusija da Gradska uprava ne rade svoj posao. Osobno smatra da postoje određeni propusti, ali da Statut Grada Zagreba nije prekršen. Nije za to da se na ovaj način dijele „packe” Gradskoj upravi, i Gradskim upravnim tijelima. Apsolutno je ZA da se govori kritički prema svemu i svakomu s argumentima. Još jednom smatra da Statut nije prekršen i ovo je jedna paušalna ocjena.
Predsjednik Vijeća, zaključuje raspravu. Daje prijedlog Zaključka na glasovanje. Nakon provedenog glasovanja konstatira da je Vijeće sa devet glasova ZA, tri PROTIV i jednim SUZDRŽANIM glasom prihvatilo sljedeći:

Z A K L J U Č A K

O POZIVU GRADONAČELNIKU I GRADSKIM UPRAVNIM TIJELIMA NA      POŠTIVANJE I POSTUPANJE PREMA STATUTU GRADA ZAGREBA

1. Vijeće utvrđuje da gradska upravna tijela ,u pravilu, ne postupaju već krše odredbe članka 88. Statuta Grada Zagreba i ne odgovaraju na pitanja članova Vijeća Gradske četvrti Trnje i vijeća mjesnih odbora s područja te gradske četvrti.

2. Vijeće predlaže i poziva gradonačelnika Grada Zagreba na poduzimanje učinkovitih mjera kojima će gradska upravna tijela obvezati na postupanje sukladno članku 88. Statuta Grada Zagreba, te sankcionira kršenje istog.

3. Vijeće utvrđuje da gradska upravna tijela i sam gradonačelnik Grada Zagreba, u znatnom broju slučajeva, prije realizacije određene mjere ili odlučivanja o pitanjima važnima za Gradsku četvrt Trnje i mjesne odbore na Trnju ne provode savjetovanja niti informiraju Vijeće Gradske četvrti Trnje i vijeća mjesnih odbora na Trnju, a na što su obvezni prema odredbama članaka 89. i 90. Statuta Grada Zagreba.

4. Vijeće gradske četvrti Trnje poziva gradonačelnika i čelnike gradskih upravnih tijela na postupanje propisano člancima  89. i 90. Statuta Grada Zagreba u vezi obveze provođenja savjetovanja i informiranja prije realizacije određene mjere ili odlučivanja o pitanjima važnima za Gradsku četvrt Trnje i mjesne odbore na Trnju.

5. Ovaj zaključak uputit će se gradonačelniku Grada Zagreba, svim pročelnicima gradskih upravnih tijela i Odboru za Statut, Poslovnik i propise, Gradske Skupštine Grada Zagreba.


Ad 2. Prijedlog zaključka o davanju mišljenja na nacrt prijedloga odluke o izmjenama Odluke o financiranju mjesne samouprave.

Predsjednik,	daje uvodno obrazloženje, po točci dnevnog reda i otvara raspravu.

Pero Kovačević, ističe da je namjera ovog prijedloga, da će Vijeća i dalje ostajati bez novca kojeg su mislili da smo dobili. 32 mil kn, dobili pa su nam uzeli dva mil. kn, ove godine nam uzimaju još jedan mil. kn za održavanje. Svake godine sve više izdvajamo za održavanje. 

Krešimir Končić, događa nam se ista priča kao i prošle godine. Gradski ured za mjesnu samoupravu stavlja se iznad nas. Učinit će sve da se to ne dogodi. Osobno je nezadovoljan i razočaran cijelom situacijom.

Napomena: Šime Kovač i Krešimir Končić na trenutak napustili sjednicu

Mladen Perica, osvrće se na prijedlog izmjena koje se dostavljaju neposredno prije same sjednice. Ovaj način rada ne podržava i glasovat će protiv prijedloga.

Predsjednik Vijeća, zaključuje raspravu i daje prijedlog Zaključka na glasovanje. Nakon provedenog glasovanja konstatira da s tri glasa ZA, sedam PROTIV i jednim SUZDRŽANIM, dvoje nije glasovalo, glasom Prijedlog zaključka o davanju mišljenja na nacrt prijedloga odluke o izmjenama Odluke o financiranju mjesne samouprave – NIJE PROŠAO.

Ad 3. 	Prijedlog zaključka o davanju mišljenja na  prijedloga odluke o izradi Odluke o stavljanju izvan snage Detaljnog plana uređenja Farme Sesvetski Kraljevec,

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja na  prijedloga odluke o izradi Odluke o stavljanju izvan snage Detaljnog plana uređenja Farme Sesvetski Kraljevec, s jedanaest glasova ZA, (dvoje nije glasovalo), prihvaćen sljedeći:

Z A K LJ U Č A K
  o davanju mišljenja  o nacrtu prijedloga Odluke o izradi Odluke o stavljanju izvan snage Detaljnog plana uređenja Farme Sesvetski Kraljevec

	1.
	Vijeće Gradske četvrti Trnje je primilo na znanje nacrt prijedloga Odluke o izradi Odluke o stavljanju izvan snage Detaljnog plana uređenja Farme Sesvetski Kraljevec.


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektoru za prostorno i urbanističko planiranje.



Ad 4. 	Prijedlog zaključka o davanju mišljenja na  prijedloga odluke o izmjenama i dopunama Odluke o donošenju Urbanističkog plana uređenja Petlja Lučko,

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja na  prijedloga odluke o izmjenama i dopunama Odluke o donošenju Urbanističkog plana uređenja Petlja Lučko, s jedanaest glasova ZA, (dvoje nije glasovalo), prihvaća sljedeći:



Z A K LJ U Č A K
  o davanju mišljenja  o prijedlogu odluke o izmjenama i dopunama Odluke o donošenju Urbanističkog plana uređenja Petlja Lučko

	1.
	Vijeće Gradske četvrti Trnje je primilo na znanje prijedlog odluke o izmjenama i dopunama Odluke o donošenju Urbanističkog plana uređenja Petlja Lučko.


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektoru za prostorno i urbanističko planiranje.




Ad 5.	Prijedlog zaključka o davanju mišljenja na  prijedloga odluke o izradi izmjena i dopuna Urbanističkog plana uređenja Dubravica – Karažnik.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja na  prijedloga odluke o izradi izmjena i dopuna Urbanističkog plana uređenja Dubravica – Karažnik, s jedanaest glasova ZA, (dvoje nije glasovalo), prihvaća sljedeći:
Z A K LJ U Č A K
  o davanju mišljenja  o prijedlogu odluke o izradi izmjena i dopuna Urbanističkog plana uređenja Dubravica - Karažnik

	1.
	Vijeće Gradske četvrti Trnje je primilo na znanje prijedlog odluke o izradi izmjena i dopuna Urbanističkog plana uređenja Dubravica - Karažnik.


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektoru za prostorno i urbanističko planiranje.





Ad 6.	Prijedlog zaključka o davanju mišljenja o nacrtu prijedloga Odluke o izradi izmjena i dopuna Urbanističkog plana uređenja Gradišćanska – Cankarova – Prilaz baruna Filipovića.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o nacrtu prijedloga Odluke o izradi izmjena i dopuna Urbanističkog plana uređenja Gradišćanska – Cankarova – Prilaz baruna Filipovića, s jedanaest glasova ZA, (dvoje nije glasovalo), prihvatilo sljedeći:

Z A K LJ U Č A K
  o davanju mišljenja o nacrtu prijedloga Odluke o izradi izmjena i dopuna Urbanističkog plana uređenja Gradišćanska – Cankarova – Prilaz baruna Filipovića

	1.
	Vijeće Gradske četvrti Trnje je primilo na znanje nacrt prijedloga Odluke o izradi izmjena i dopuna Urbanističkog plana uređenja Gradišćanska – Cankarova – Prilaz baruna Filipovića.

	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektoru za prostorno i urbanističko planiranje.


	
	




Ad 7.	Obilježavanje Dana Gradske četvrti Trnje 9. lipnja 2018.- informacije.

Predsjednik Vijeća,	daje uvodno obrazloženje, naglašava da će detaljno financijsko izvješće biti podnešeno na jednoj od sljedećih sjednica. Osobno je izuzetno zadovoljan manifestacijom, smatra da je uspješno obavljena i za dodatno izvješće moli gospodina Predovana.

Nenad Predovan, osobno je izuzetno zadovoljan i samatra da je manifestacija izuzetno uspješna i opravdana. Okupljen je veliki broj djece, kako školske, tako i djece iz samoga Trnja, građana Trnja i svih drugih koji su tu nazočili. Snimljen je i jedan vido uradak (klip), nada se da će doći vrijeme da će ga imati gdje objaviti.  Posebno naglašava tri segmenta događanja:
1. Sadnja stabla, posebno zahvaljuje gospodinu Dimiću na organizaciji,
2. Izložba fotografija u Pučkom otvorenom učilištu, (izložba još traje),
3. Likovna kolonija, jedanaest likovnih dijela koja su uokvirena i poklonjena Vijeću Gradske   
    četvrti, za humanitarne svrhe. Posebno se zahvaljuje Haniju i gosp. Rudiju, pogotovo   
    dovođenje izbornika Dalića na Dan Trnja.

Vladimir Dimić, pohvaljuje organizaciju i zahvaljuje svima. Htio bi da iduće godine manifestaciju podignemo na viši nivo i krenuti puno ranije u organizaciju.

Šime Kovač, također pohvaljuje organizaciju manifestacije u svoje ime i u ime gospodina Mihelčića koji nije tu. Ima samo riječi hvale od prijatelja, susjeda i poznanika. Još jednom zahvaljuje vijećnicima na angažmanu.

Rudolf Pristovnik, svima zahvaljuje u vijeću za organizaciju Dana Trnja. Predlaže fiksaciju datuma, prva subota u lipnju mjesecu. Bilo bi dobro da se zna da je to taj dan. Pogodili sa Dalićem i naglašava da je Dalić s Trnja otišao u prvu pobjedu. 

Krešimir Končić, pohvaljuje i zahvaljuje gospodinu Dimiću. Posebno ga se dojmilo sadnja drva, Američki tulipanovac. Drvo je prekrasno.

Predsjednik Vijeća, još jednom zahvaljuje svima, pogotovo vijećnicima koji su se angažirali oko toga. Lokacija na kojoj se organizira nije fiksirana.

Ad 8.	Prijedlog zaključka o davanju mišljenja o Prijedlogu Zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu Zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu, s dvanaest glasova ZA i jednim PROTIV, prihvatilo sljedeći:

Z A K LJ U Č A K

 o davanju mišljenja o Prijedlogu Zaključkao o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu

	1.
	Vijeće Gradske četvrti Trnje prima na znanje prijedlog Zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu.


	2.
	Ovaj će zaključak biti upućen Stručnoj službi gradonačelnika.



	Ad 9.	Prijedlog zaključka o davanju mišljenja o Prijedlogu Programa  raspolaganja poljoprivrednim zemljištem u vlasništvu Republike Hrvatske za Grad Zagreb,



Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu Programa  raspolaganja poljoprivrednim zemljištem u vlasništvu Republike Hrvatske za Grad Zagreb, s trinaest glasova ZA prihvatilo sljedeći:
Z A K LJ U Č A K

  o davanju mišljenja o Prijedlogu Programa  raspolaganja poljoprivrednim zemljištem u vlasništvu Republike Hrvatske za Grad Zagreb
 
	1.
	Vijeće Gradske četvrti Trnje prima na znanje prijedlog Programa  raspolaganja poljoprivrednim zemljištem u vlasništvu Republike Hrvatske za Grad Zagreb.


	2.
	Ovaj će zaključak biti upućen Stručnoj službi gradonačelnika.




Ad 10.	Prijedlog zaključka o davanju mišljenja o Prijedlogu zaključka o ukidanju statusa javnog dobra u općoj uporabi - Tomljenović Jakov.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o ukidanju statusa javnog dobra u općoj uporabi - Tomljenović Jakov, jednoglasno prihvatili sljedeći:

Z A K LJ U Č A K
o davanju mišljenja o Prijedlogu zaključka o ukidanju statusa javnog dobra u općoj uporabi - Tomljenović Jakov

	1.
	Vijeće Gradske četvrti Trnje prima na znanje prijedlog zaključka o ukidanju statusa javnog dobra u općoj uporabi - Tomljenović Jakov.


	2.
	Ovaj će zaključak biti upućen Stručnoj službi gradonačelnika.




Ad 11.	Prijedlog zaključka o davanju mišljenja o Prijedlogu zaključka o Prihvaćanju prava prvokupa - Trg bana Jelačića 10.

Predsjednik Vijeća,	daje uvodno obrazloženje te otvara raspravu.

Mladen Perica, osobno se protivi ovakvom načinu davanja prostora bez javnog natječaja.

S obzirom da nije bilo više rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o Prihvaćanju prava prvokupa - Trg bana Jelačića 10, sa sedam glasova ZA i pet PROTIV, prihvatilo sljedeći:


Z A K LJ U Č A K
o davanju mišljenja o Prijedlogu zaključka o Prihvaćanju prava prvokupa - Trg bana Jelačića 10

	1.
	Vijeće Gradske četvrti Trnje daje negativno mišljenje na prijedlog zaključka o Prihvaćanju prava prvokupa - Trg bana Jelačića 10.


	2.
	Ovaj će zaključak biti upućen Stručnoj službi gradonačelnika.




Ad 12.	Prijedlog zaključka o davanju mišljenja o Prijedlogu zaključka o Osnivanju i prijenosu prava građenja-Udruženje salezijanaca suradnika-Mjesno središte Jarun.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o Osnivanju i prijenosu prava građenja-Udruženje salezijanaca suradnika-Mjesno središte Jarun, s deset glasova ZA i tri protiv, prihvaćen sljedeći:
Z A K LJ U Č A K
 o davanju mišljenja o Prijedlogu zaključka o osnivanju i prijenosu prava građenja-Udruženje salezijanaca suradnika-Mjesno središte Jarun

	1.
	Vijeće Gradske četvrti Trnje prima na znanje prijedlog zaključka o osnivanju i prijenosu prava građenja-Udruženje salezijanaca suradnika-Mjesno središte Jarun.


	2.
	Ovaj će zaključak biti upućen Stručnoj službi gradonačelnika.




Ad 13.	Prijedlog zaključka o davanju mišljenja o Prijedlogu odluke o promjeni sjedišta Dječjeg vrtića "Vrbik".

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu odluke o promjeni sjedišta Dječjeg vrtića "Vrbik", jednoglasno, prihvaćen sljedeći:

Z A K LJ U Č A K
o davanju mišljenja o Prijedlogu odluke o promjeni sjedišta Dječjeg vrtića "Vrbik"

	1.
	Vijeće Gradske četvrti Trnje daje pozitivno mišljenje na prijedlog odluke o promjeni sjedišta Dječjeg vrtića "Vrbik".


	2.
	Ovaj će zaključak biti upućen Stručnoj službi gradonačelnika.





Ad 14.	Prijedlog zaključka o davanju mišljenja o Prijedlogu odluke o promjeni naziva Poljoprivredne škole.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu odluke o promjeni naziva Poljoprivredne škole, jednoglasno prihvaćen sljedeći:

Z A K LJ U Č A K
 o davanju mišljenja o Prijedlogu odluke o promjeni naziva Poljoprivredne škole

	1.
	Vijeće Gradske četvrti Trnje prima na znanje prijedlog odluke o promjeni naziva Poljoprivredne škole.


	2.
	Ovaj će zaključak biti upućen Stručnoj službi gradonačelnika.




Ad 15.	Prijedlog zaključka o davanju mišljenja o Prijedlogu Odluke  o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu Odluke  o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba, s osam glasova ZA i pet protiv prihvaćen sljedeći:

Z A K LJ U Č A K
 o davanju mišljenja o Prijedlogu Odluke  o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba

	1.
	Vijeće Gradske četvrti Trnje daje negativno mišljenje na prijedlog Odluke  o izmjenama i dopunama Odluke o određivanju poslova javne rasvjete koji se financiraju iz proračuna Grada Zagreba.


	2.
	Ovaj će zaključak biti upućen Stručnoj službi gradonačelnika.





Ad 16.	Prijedlog zaključka o davanju mišljenja o Prijedlogu izmjena i dopuna Programa organizacije manifestacija od gospodarskog interesa za 2018.

Predsjednik Vijeća,	daje uvodno obrazloženje te otvara raspravu.

[bookmark: _GoBack]Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu izmjena i dopuna Programa organizacije manifestacija od gospodarskog interesa za 2018., s jedanaest  glasova ZA i dva PROTIV, jedan SUZDRŽAN, prihvatilo sljedeći:

Z A K LJ U Č A K
 o davanju mišljenja o Prijedlogu izmjena i dopuna Programa organizacije manifestacija od gospodarskog interesa za 2018.

	1.
	Vijeće Gradske četvrti Trnje daje pozitivno mišljenje na prijedlog izmjena i dopuna Programa organizacije manifestacija od gospodarskog interesa za 2018.


	2.
	Ovaj će zaključak biti upućen Stručnoj službi gradonačelnika.




Ad 17.	Prijedlog zaključka o davanju mišljenja o Prijedlogu odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza.

Predsjednik Vijeća,	daje uvodno obrazloženje te otvara raspravu.

Mladen Perica, protivi se ovakvom načinu prijenosa. Ništa se tu nezna tko je. Principijelno je protiv.
Pero Kovačević, također je protiv.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza, s dvanaest glasova ZA, (jedan odsutan) prihvatilo sljedeći:

Z A K LJ U Č A K
o davanju mišljenja o Prijedlogu odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza

	1.
	Vijeće Gradske četvrti Trnje daje negativno mišljenje na prijedlog odluke o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obaveza.


	2.
	Ovaj će zaključak biti upućen Stručnoj službi gradonačelnika.




Ad 18.	Prijedlog zaključka o davanju mišljenja o Prijedlogu odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela s deset  glasova ZA i dva PROTIV, (jedan odsutan), prihvatilo sljedeći:

Z A K LJ U Č A K
o davanju mišljenja o Prijedlogu odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela

	1.
	Vijeće Gradske četvrti Trnje prima na znanje prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela.


	2.
	Ovaj će zaključak biti upućen Stručnoj službi gradonačelnika.



	Ad 19.
	Informacije, pitanja i prijedlozi.



Krešimir Končić, poziva sve na manifestaciju na sportke terene, Staro Trnje.

Pero Kovačević, ima primjedbe na izvedene radove od strane Zagrebačkih cesta.

Mladen Perica, također izražava svoje nezadovoljstvo na izvedene radove. Naglašava da nemamo uvida u troškovnike.

Rudolf Pristovnik, također izražava svoje nezadolvoljstvo i predlaže da prilikom preuzimanja radova bude pozvano naše radno tijelo i članove VMO.

Predsjednik Vijeća, razgovarao s Končićem oko tih stvari. Predložio da odbor obiđe i konstatira i onda razgovarati s izvođačima i nadzorom.

Krešimir Končić, upozorava na nekontroliranu situaciju oko izvođača. Nužno situaciju staviti pod kontrolu. Pratiti mjesečnu kontrolu radova Zrinjevca, Čistoće i Zagrebačkih cesta. Predlaže obustavu plaćanja.

S obzirom da nije bilo više pitanja i prijedloga Predsjednik Vijeća zaključuje sjednicu.
Sjednica je završila 19,40 sati.

KLASA: 026-02/18-001/341
URBROJ: 251-06-11-17-18-3
Zagreb, 19. lipnja 2018.

